 2 Samuel 11  O wee ruo ná mmalite afọ, noge ndị eze na-eji aga agha, na Devid zipụrụ Joab na ndị na-ejere ya ozi na Izrel dum ka ha gaa bibie ụmụ Amọn, nọchibidokwa Raba, ma Devid nọ na Jeruselem.O wee ruo noge mgbede na Devid biliri nihe ndina ya, na-ejegharị nelu ụlọ eze; ọ nọkwa nelu ụlọ ahụ hụ otu nwaanyị na-asa ahụ, nwaanyị ahụ makwara mma nke ukwuu.Devid wee zie ozi jụta banyere nwaanyị ahụ, otu onye wee sị: Onye a ọ bụghị Bat-shiba nwa Elayam, nwunye Yuraya onye Het?E mesịa, Devid zigara ndị ozi ka o wee kpọrọ ya. Nwaanyị ahụ wee bịakwute ya, o wee dinaa ya. Noge ahụ, nwaanyị ahụ nọ na-edo onwe ya nsọ nihi adịghị ọcha ya. E mesịa, ọ laghachiri nụlọ ya.Nwaanyị ahụ wee tụrụ ime. O wee zie ozi gwa Devid, sị: Adị m ime.Devid wee zie Joab ozi, sị: Zitere m Yuraya onye Het. Joab wee zigara Devid Yuraya.Mgbe Yuraya bịakwutere Devid, Devid malitere ịjụ ya otú Joab mere na otú ndị Izrel mere nakwa otú agha si aga.Nikpeazụ, Devid sịrị Yuraya: Laa nụlọ gị saa ụkwụ gị. Yuraya wee si nụlọ eze pụọ, e wee jiri onyinye obiọma eze sochie ya azụ.Otú ọ dị, Yuraya dinara nebe e si abanye nụlọ eze, ya na ndị ọzọ niile na-ejere onyenwe ya ozi, ọ laghịkwa nụlọ ya.Ha wee gwa Devid, sị: Yuraya alaghị nụlọ ya. Devid wee sị Yuraya: Ọ bụghị njem ka i si bata? Gịnị mere na ị laghị nụlọ gị?Yuraya wee sị Devid: Igbe ahụ na Izrel na Juda nọ nụlọ ndò, onyenwe m Joab na ndị na-ejere onyenwe m ozi mara ụlọikwuu ha nọhịa, mụ onwe m kwam ga-abanye nụlọ m iri ihe na ịṅụ ihe ọṅụṅụ nakwa ka mụ na nwunye m dinaa? Dị nnọọ ka ị dị ndụ, dịkwa nnọọ ka mkpụrụ obi gị dị ndụ, m gaghị eme ya!Devid wee sị Yuraya: Nọkwuo ebe a taa, echi m ga-ahapụ gị ka ị gawa. Yuraya wee nọrọ na Jeruselem nụbọchị ahụ nakwa nechi ya.Devid kpọkwara ya ka o rie ihe ma ṅụọ ihe ọṅụṅụ nihu ya. O wee mee ka ọ ṅụbiga mmanya ókè. Otú o sina dị, ọ pụrụ nanyasị gaa dinara nihe ndina ya, ya na ndị na-ejere onyenwe ya ozi, ọ laghịkwa nụlọ ya.O wee ruo nụtụtụ na Devid deere Joab akwụkwọ ozi wee nye ya Yuraya ka o nye ya.O dere nakwụkwọ ozi ahụ, sị: Tinyenụ Yuraya nihu ihu ebe agha kpụ ọkụ nọnụ karịsịa, unu ga-esikwa nebe ọ nọ laa azụ, a ga-egbukwa ya.O wee ruo ka Joab na-eche obodo ahụ nche, na o tinyere Yuraya ebe ọ maara na e nwere ndị dike.Mgbe ndị ikom obodo ahụ pụtara na-ebuso Joab agha, e gburu ụfọdụ nime ndị agha ahụ, bụ ndị na-ejere Devid ozi, Yuraya onye Het nwụkwara.Joab wee zie ozi iji kọọrọ Devid ihe niile banyere agha ahụ.O wee nye onye ozi ahụ iwu, sị: Ngwa ngwa ị gwasịrị eze ihe niile banyere agha a,ọ ga-erukwa na ọ bụrụ na eze ewee oké iwe wee sị gị, Gịnị mere unu ji jeruo obodo ahụ oké nso ibu agha? Ọ bụ na unu amaghị na ha ga-anọ nelu mgbidi na-agba unu ụta?Ònye gburu Abimelek nwa Jerọbeshet? Ọ bụghị nwaanyị nọ nelu mgbidi tụọ ya aka nkume igwe nri, o wee nwụọ na Tibez? Gịnị mere unu ji jeruo mgbidi ahụ oké nso? sị ya, Onye na-ejere gị ozi bụ Yuraya onye Het nwụkwara.Onye ozi ahụ gara, mgbe o ruru, ọ kọọrọ Devid ihe niile Joab ziri ya.Onye ozi ahụ wee sị Devid: Ndị ahụ ka anyị ike, ha wee pụta buso anyị agha nọhịa; ma anyị chụgidere ha ruo nọnụ ụzọ ámá.Ndị na-agba ụta wee nọrọ nelu mgbidi na-agba ndị na-ejere gị ozi ụta, ụfọdụ nime ndị na-ejere eze ozi wee nwụọ; onye na-ejere gị ozi bụ Yuraya onye Het nwụkwara.Devid wee sị onye ozi ahụ: Nke a bụ ihe ị ga-agwa Joab, Ka ihe a ghara ịdị njọ nanya gị, nihi na mma agha na-eri otu onye dị ka ọ na-eri onye ọzọ. Lụsosie obodo ahụ agha ike, kwatuokwa ya. Gbaakwa ya ume.Nwunye Yuraya wee nụ na Yuraya di ya anwụọla, o wee malite ịkwara onyenwe ya ákwá arịrị.Mgbe oge iru uju gasịrị, Devid ziri ozi ozugbo wee kpọrọ ya laa nụlọ ya, o wee ghọọ nwunye ya. Ka oge na-aga, ọ mụụrụ ya nwa nwoke, ma ihe Devid mere dị njọ nanya Jehova. 